TWPC มั่นใจรายได้ปี 64 โตระดับ “Double digit”
TWPC ส่งซิกไตรมาส 2 โตต่อเนื่อง มั่นใจรายได้ปี 64 โตระดับ "Double digit"
22 มิ.ย. 2564

คุณอรอนงค์ วิชชุชาญ ประธานเจ้าหน้าที่ฝ่ายการเงิน พร้อมด้วย คุณรตินันทน์ วงศ์วัชรานนท์ ผู้จัดการอาวุโสฝ่ายสื่อสารองค์กรและพัฒนาความยั่งยืน บริษัท ไทยวา จำกัด (มหาชน) หรือ TWPC ผู้ผลิตและส่งออกผลิตภัณฑ์แป้งมันสำปะหลัง  และผู้นำในตลาดผลิตภัณฑ์วุ้นเส้น และเส้นก๋วยเตี๋ยว ได้นำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) ผ่านระบบออนไลน์ โดยระบุว่า ภาพรวมธุรกิจในไตรมาส 2/2564 มีแนวโน้มที่ดีต่อเนื่อง ผลจากความต้องการผลิตภัณฑ์แป้งมันสำปะหลังของบริษัทยังมีแนวโน้มเติบโตได้อย่างแข็งแกร่ง
ประกอบกับสัดส่วนธุรกิจอาหารยังเติบโตเพิ่มขึ้น ทั้งในประเทศและต่างประเทศ ช่วยสนับสนุนให้รายได้รวมปี 2564 ยังรักษาการเติบโตในระดับ Double digit พร้อมอัตราการทำกำไรที่ดีขึ้น ตามเป้าหมาย ขณะที่ โรงงานวุ้นเส้นและเส้นก๋วยเตี๋ยวที่บางเลน จ.นครปฐม ผ่านการรับรองมาตรฐานด้านสุขอนามัย “IPHA” เป็นแห่งแรกในประเทศไทย และงานดังกล่าว จัดขึ้น ณ ห้องประชุม บริษัทไทยวาฯ เมื่อเร็ว ๆ นี้